Thorleif Boman

Thorleif Gustav Boman (født 29. juni 1894 i Kristiania, død 15. oktober 1978 i Oslo) var en norsk teolog.

 Liv 
Thorleif Boman var sønn av fabrikkbestyrer Victor Julius Boman (1844–1909). Han ble cand.theol. fra Universitetet i Kristiania i 1923 og var sjømannsprest fra 1924. I 1930 ble han utnevnt til residerende kapellan i Biri. Fra 1934 til 1937 var han forstander ved Misjonsskolen i Stavanger. I 1937 ble han residerende kapellan i Strømsø, og fra 1947 var han residerende kapellan i Paulus menighet i Oslo. Fra 1954 til 1961 var han sogneprest samme sted. Han tok den teologiske doktorgraden med en avhandling om Das hebräische Denken im Vergleich mit dem Griechischen («Hebraisk tenkning sammenlignet med den greske») i 1952, og underviste senere i teologi ved Universitetet i Oslo. Fra 1961 til 1964 var han forskningsstipendiat.

Bomans doktoravhandling vakte stor oppsikt; den kom i sju opplag 1952–1983 og ble oversatt til engelsk og japansk.

 Utmerkelser 
Boman fikk H.M. Kongens gullmedalje i 1933.

 Bibliografi 
 Vår siste sjanse. Oslo: Land og Kirke, 1945.
 Das hebräische Denken im Vergleich mit dem Griechischen. Göttingen: Vandenhoeck & Ruprecht, 1952.
 Troslære for fritenkere. Oslo: Fabritius, 1963.
 Jesus, jødenes konge. Fantast eller realist? Oslo: Aschehoug, 1967.
 Die Jesus-Überlieferung im Lichte der neueren Volkskunde. Göttingen: Ruprecht, 1967.
 Religiøse problemer. Oslo: Aschehoug, 1972.
 Europas kultur, og den jødiske arv. Oslo: Gyldendal, 1972.
 Personlig kristendom i en irreligøs stat. Oslo: Aschehoug, 1973.
 Jødenes Messias, grekernes Kristus. Oslo: Tanum-Norli, 1981. Idé og tanke 39.

 Sekundærlitteratur 
 Bente Afset: ««Den bibelske tidsforståelsen» og vår tid. Abraham J. Heschel og Thorleif Boman», i «Jeg gikk meg over sjø og land». Festskrift til Ottar Berge på 65-årsdagen. Trondheim: Tapir, 2001.

 Referanser 

 Eksterne lenker 




Kategori:Norske lutherske teologer
Kategori:Vitenskapelig ansatte ved Universitetet i Oslo
Kategori:Personer fra Oslo